ang taong parang hinahalo ay parang agos na sinasakmal ng malalaking pintuan ng ciudad, na boong maynila ma'makapagsasayaw marahil sa loob ng maaliwalas niyang mga lansangan. ang mga takilla ay punuan at bawa'isa ay nagsusumiksik na makapaghulog doon ng kanyang buwis kay momo, upang makapasok; kung ganito ang sigasig ng tao upang mamili ng bono ng kalayaan, sampuong alemania man marahil ay napuksa na sa pesepesetang sa kanila ay tatabon. ang mga tramvia ay parang prusision na di makalakad halos, ang mga auto at karromata ay nagsisikip sa boong hinabahaba ng bagong bayan at taong lubhang makapal na halo halo, may balat kayo at wala man, ang animo'alon ng isang sinisigwang dagat. parang hinahalina si maneng ng gayong kasiglahan.